Οι **Θερινοί Ολυμπιακοί Αγώνες 2028**, (αγγλικά: The 2028 Summer Olympic games) επίσημα γνωστοί ως **Αγώνες της 34ης Ολυμπιάδας**, (Aγγλικα: The Games of the XXXIV Olympiad) κοινώς γνωστοί ως LA 2028 / Λος Άντζελες 2028, θα είναι μια διεθνής αθλητική εκδήλωση που θα γίνει από τις 21 Ιουλίου έως τις 6 Αυγούστου 2028 στο Λος Άντζελες της Καλιφόρνια. Θα είναι οι πρώτοι Θερινοί Ολυμπιακοί Αγώνες που θα πραγματοποιηθούν στις ΗΠΑ μετά τους Θερινούς Ολυμπιακούς Αγώνες του 1996 στην Ατλάντα της Τζωρτζια. Θα είναι οι πρώτοι θερινοί ολυμπιακοί αγώνες του 21ου αιώνα που θα διεξαχθούν στις Ηνωμένες Πολιτείες.

Η διαδικασία για την υποβολή αιτήσεων για τις υποψήφιες πόλεις είχε αρχικά προγραμματιστεί να ξεκινήσει το 2019 με τη νικητήρια πόλη να ανακοινώνεται το 2021. Ωστόσο, μετά την αποχώρηση κάποιων υποψήφιων πόλεων για τους Χειμερινούς Ολυμπιακούς Αγώνες 2022 και τους Θερινούς Ολυμπιακούς Αγώνες 2024, η ΔΟΕ αποφάσισε τον Ιούλιο 2017 να ανακοινώσει ταυτόχρονα την ανάθεση των Ολυμπιακών Αγώνων του 2024 και του 2028. Στις 31 Ιουλίου 2017 ανακοινώθηκε, μέσω μιας επίσημης ανακοίνωσης, από τη ΔΟΕ ότι το Λος Άντζελες θα αναλάμβανε τους Ολυμπιακούς Αγώνες του 2028 με μια πρόσθετη χρηματοδότηση ύψους $1,8 δις, γεγονός που επέτρεψε στο Παρίσι να επιβεβαιώσει ότι θα είναι η οικοδέσποινα πόλη των Ολυμπιακών Αγώνων του 2024. Και οι δυο πόλεις ανακοινώθηκαν ως οι νικητές για τους αντίστοιχους Ολυμπιακούς Αγώνες που τους ανατέθηκαν κατά την 131η Σύνοδο της ΔΟΕ στη Λίμα του Περού στις 13 Σεπτεμβρίου 2017. Η υποψηφιότητα του Λος Άντζελες επαινέθηκε από την ΔΟΕ επειδή χρησιμοποίησε έναν αρκετά υψηλό αριθμό δυνατοτήτων και επειδή βασίστηκε σε κρατική χρηματοδότηση.

Αυτή θα είναι η τρίτη φορά που το Λος Άντζελες θα φιλοξενήσει Θερινούς Ολυμπιακούς Αγώνες και έγινε η πρώτη αμερικανική πόλη και η τρίτη παγκοσμίως, μετά το Λονδίνο (1908, 1948, 2012) και το Παρίσι (1900, 1924, 2024) που θα έχει φιλοξενήσει την διοργάνωση τρεις φορές. Αυτοί θα είναι οι πέμπτοι Θερινοί Ολυμπιακοί Αγώνες που θα διεξαχθούν στις Ηνωμένες Πολιτείες μετά τους Ολυμπιακούς Αγώνες στο Σεντ Λουίς (1904), στο Λος Άντζελες (1932), στο Λος Άντζελες (1984) και στην Ατλάντα (1996). Θα είναι επίσης οι τέταρτοι Ολυμπιακοί Αγώνες που θα πραγματοποιηθούν στην Καλιφόρνια και οι ένατοι Ολυμπιακοί Αγώνες που θα πραγματοποιηθούν συνολικά στις ΗΠΑ (οι 4 Χειμερινοί Ολυμπιακοί Αγώνες ήταν στο Lake Placid 1932, Squaw Valley 1960, Lake Placid 1980 και Salt Lake City 2002).

Διαδικασία υποψηφιοτήτων
------------------------

Στις 16 Σεπτεμβρίου 2015 η ΔΟΕ ανακοίνωσε την έναρξη της διαδικασίας υποψηφιοτήτων και τις πέντε υποψήφιες πόλεις για τους ΟΑ του 2024 : Ρώμη, Παρίσι, Βουδαπέστη, Αμβούργο, Λος Άντζελες. Η Βουδαπέστη, το Αμβούργο και η Ρώμη απέσυραν τελικά τις υποψηφιότητές τους, αφήνοντας μοναδικούς υποψηφίους το Λος Άντζελες και το Παρίσι. Μια παρόμοια κατάσταση είχε ήδη συμβεί κατά την υποβολή των υποψηφιοτήτων για τους Χειμερινούς Ολυμπιακούς Αγώνες του 2022 όταν η Κρακοβία, το Λβιβ, το Όσλο και η Στοκχόλμη αποχώρησαν και απέμειναν μοναδικοί υποψήφιοι το Πεκίνο και το Αλμάτι, με το Πεκίνο να ανακηρύσσεται τελικά ο νικητής. Στις 3 Απριλίου 2017, κατά την Σύνοδο της ΔΟΕ στη Δανία, οι αξιωματούχοι των Ολυμπιακών Αγώνων συναντήθηκαν με τις επιτροπές τόσο του Λος Άντζελες όσο και του Παρισιού για να συζητήσουν την πιθανότητα ανακοίνωσης δυο νικητών που θα φιλοξενήσουν τους Θερινούς Ολυμπιακούς Αγώνες του 2024.

Μετά την αποχώρηση των υπόλοιπων χωρών, το εκτελεστικό συμβούλιο της ΔΟΕ συναντήθηκε στη Λωζάνη της Ελβετίας στις 9 Ιουνίου 2017 για να συζητήσει τις διαδικασίες των υποβληθεισών προσφορών για τους Ολυμπιακούς Αγώνες του 2024 και του 2028. Η ΔΟΕ πρότεινε να ανακοινώσει ταυτόχρονα μέσα στο 2017 τις πόλεις που θα φιλοξενήσουν τους Ολυμπιακούς Αγώνες του 2024 και του 2028, μια πρόταση που εγκρίθηκε κατά την έκτακτη Σύνοδο της ΔΟΕ στις 11 Ιουλίου 2017 στη Λωζάνη της Ελβετίας. Η ΔΟΕ ξεκίνησε μια διαδικασία κατά την οποία οι επιτροπές του Λος Άντζελες και του Παρισιού 2024, μαζί με την ΔΟΕ, πραγματοποίησαν συναντήσεις τον Ιούλιο του 2017 για να αποφασίσουν οριστικά ποια πόλη θα φιλοξενούσε ποιους Αγώνες. 

Μετά την απόφαση να ανακοινωθούν ταυτόχρονα οι πόλεις υποδοχής των Ολυμπιακών Αγώνων του 2024 και του 2028, το Παρίσι θεωρήθηκε ότι ήταν ο καλύτερος οικοδεσπότης για τους Ολυμπιακούς Αγώνες του 2024. Στις 31 Ιουλίου 2017, η ΔΟΕ ανακοίνωσε ότι το Λος Άντζελες ήταν ο μοναδικός υποψήφιος για τους Αγώνες του 2028 και έτσι επιβεβαιώθηκε το Παρίσι ως η πόλη υποδοχής των Αγώνων του 2024. Στις 11 Αυγούστου 2017 το δημοτικό συμβούλιο του Λος Άντζελες ψήφισε ομόφωνα για την επικύρωση της υποψηφιότητας. Στις 11 Σεπτεμβρίου 2017, το Λος Άντζελες έλαβε την επίσημη έγκριση από την επιτροπή αξιολόγησης της ΔΟΕ. Στις 13 Σεπτεμβρίου 2017 το Λος Άντζελες παρέλαβε επίσημα τους ΟΑ 2028 μετά από μια ομόφωνη ψηφοφορία από τη ΔΟΕ. Στις 16 Οκτωβρίου 2017 το Λος Άντζελες 2028 έλαβε την επίσημη υποστήριξη από την Καλιφόρνια. Στις 29 Αυγούστου 2018 οι αξιωματικοί των ΟΑ έφτασαν στο Λος Άντζελες για μια διήμερη επίσκεψη που περιλάμβανε συναντήσεις με τοπικούς διοργανωτές και μια ξενάγηση στις σύγχρονες εγκαταστάσεις της πόλης.

Στις 9 Οκτωβρίου 2018 ένα κίνημα με το όνομα *ΟΧΙ Ολυμπιακοί Αγώνες στο Λος Άντζελες* δημοσίευσε τα αποτελέσματα μιας δημοσκόπησης, σύμφωνα με την οποία το 45% των κατοίκων του Λος Άντζελες και το 47% των κατοίκων όλης της Καλιφόρνιας αντιτάσσονται στην διεξαγωγή των Θερινών Ολυμπιακών Αγώνων 2028 στο Λος Άντζελες. Μια διαφορετική δημοσκόπηση, ωστόσο, υποστηρίζει ότι πάνω από το 88% των κατοίκων του Λος Άντζελες είναι υπέρ της διεξαγωγής των Ολυμπιακών και Παραολυμπιακών Αγώνων του 2028 στην πόλη.

### Επιλογή της οικοδέσποινας πόλης

Το Λος Άντζελες επιλέχθηκε ως η οικοδέσποινα πόλη των Θερινών Ολυμπιακών Αγώνων 2028 στην 131η Σύνοδο της ΔΟΕ στην Λίμα του Περού στις 13 Σεπτεμβρίου 2017. Οι τρεις Αμερικανοί μέλη της ΔΟΕ (Ανίτα ντεΦραντζ, Άντζελα Ρουτζιέρο και Λάρυ Προμπστ) δεν ψήφισαν σε αυτή την εκλογή σύμφωνα με το Ολυμπιακό Καταστατικό. Αυτή ήταν η τρίτη φορά που το Λος Άντζελες επιλέχθηκε ως πόλη υποδοχής των Ολυμπιακών Αγώνων χωρίς να αντιμετώπισε ιδιαίτερο ανταγωνισμό κατά τη διαδικασία υποβολής και ψηφοφορίας, ακολουθώντας παρόμοια διαδικασία το 1932 και το 1984 (είναι η μόνη πόλη που διατηρεί αυτή τη διάκριση).

Το Λος Άντζελες είχε επίσης υποβάλλει υποψηφιότητα για τους Θερινούς Ολυμπιακούς Αγώνες του 1924, του 1928, του 1948, του 1952, του 1956, του 1976 και του 1980 αλλά έχασε από το Παρίσι, το Άμστερνταμ, το Λονδίνο, το Ελσίνκι, τη Μελβούρνη, το Μόντρεαλ και τη Μόσχα αντίστοιχα. Πιο πρόσφατα, το Λος Άντζελες είχε καταθέσει αίτηση ως η υποψήφια πόλη των ΗΠΑ για τους Θερινούς Ολυμπιακούς Αγώνες του 2016, αλλά η Ολυμπιακή Επιτροπή των ΗΠΑ επέλεξε το Σικάγο ως τον εκπρόσωπο της χώρας στην υποψηφιότητα για εκείνους τους Αγώνες.

| Αποτελέσματα υποψηφιοτήτων |
| --- |
| Πόλη | Έθνος | Ψηφοφορία |
| Λος Άντζελες | **ΗΠΑ** | **Καθολική** |

Ανάπτυξη και προετοιμασία
-------------------------

### Κατασκευή και ανακαίνιση των χώρων

Los Angeles Memorial Coliseum.
Φωτογραφία από αέρος του SoFi Stadium στο Hollywood Park το 2019.
Παρόλο που οι περισσότερες οικοδέσποινες πόλεις έχουν μια προθεσμία επτά χρόνων για να προετοιμαστούν για τους Ολυμπιακούς Αγώνες, το Λος Άντζελες θα έχει στη διάθεσή του τέσσερα επιπλέον χρόνια, χαρίζοντας στην πόλη αυτή συνολικά έντεκα χρόνια προετοιμασιών. Η υποψηφιότητα του Λος Άντζελες εξαρτιόταν από μια πλειονότητα υφιστάμενων χώρων ; άλλοι χώροι, που είναι ήδη υπό κατασκευή, είχαν σχεδιαστεί να κατασκευαστούν ανεξάρτητα από τη διεξαγωγή των Ολυμπιακών Αγώνων. Το στάδιο Banc of California, που άνοιξε το 2018 ως η έδρα του Los Angeles FC, θα φιλοξενήσει το ποδόσφαιρο και διάφορα αθλήματα του στίβου. Το SoFi Stadium, έδρα των Los Angeles Rams και των Los Angeles Chargers μέχρι την ολοκλήρωσή του το 2020, θα φιλοξενήσει την τελετή έναρξης, το ποδόσφαιρο και την τοξοβολία. Την περίοδο που το Λος Άντζελες κέρδισε την διοργάνωση των Ολυμπιακών Αγώνων 2028, είχε προταθεί μια νέα αρένα στο Ίνγκλεγουντ. Όμως, αυτός ο χώρος δεν έχει ακόμα επιβεβαιωθεί και δεν έχει ακόμα αναφερθεί ως πιθανός ολυμπιακός χώρος υποδοχής.

Το Los Angeles Memorial Coliseum υποβλήθηκε σε ένα πρόγραμμα πλήρους ανακαίνισης και αποκατάστασης από το 2017 έως το 2019. Εγκαταστάθηκαν νέοι χώροι για τον Τύπο και νέοι χώροι για τις ομάδες. Αυτές οι αλλαγές μείωσαν την χωρητικότητα του σταδίου από 93.607 σε 78.467. Ως χώρος υποδοχής του στίβου, οι μελλοντικές αλλαγές περιλαμβάνουν την επανεγκατάσταση όλων των δομών του στίβου.

### Υποδομές

Τρένο της γραμμής Metro Expo στο κέντρο του Λος Άντζελες.
Η πρωτοβουλία Twenty-eight by '28 είναι μια προσπάθεια που τέθηκε σε ισχύ από τον δήμαρχο Eric Garcetti ώστε η Πόλη του Λος Άντζελες να ολοκληρώσει 28 έργα υποδομών πριν την έναρξη της τελετής έναρξης των Ολυμπιακών Αγώνων. Τα περισσότερα από αυτά τα έργα βρίσκονταν ήδη στο στάδιο σχεδιασμού αλλά θα λάβουν μια άμεση προτεραιότητα, παρόλο που αρκετά νέα έργα είχαν προγραμματιστεί να ξεκινήσουν αμέσως μετά την λήψη της πρωτοβουλίας.

Το 2019, η γραμμή του μετρό Crenshaw/LAX άνοιξε τις πόρτες της, ενώ ολοκληρώθηκε πλήρως το 2021. Μόλις ολοκληρώθηκε, συνδέει την επαρχία Crenshaw, το Inglewood και το Wetchester. Η ίδια γραμμή του μετρό θα συνδέεται, με την μορφή διάβασης, με την γραμμή του μετρό που συνδέει το Αεροδρόμιο του Λος Άντζελες με την 96η οδό. Η κατασκευή αυτής της διάβασης θα επιταχυνθεί προκειμένου να ολοκληρωθεί πριν τους Ολυμπιακούς Αγώνες του 2028, με αναμενόμενη ημερομηνία ολοκλήρωσής της το 2023. Η διάβαση ξεκίνησε να κατασκευάζεται στις αρχές 2018 και η γραμμή του μετρό Crenshaw είναι ολοκληρωμένη κατά 75% (μέχρι τον Μάρτιο του 2018).

Ενώ αρκετές βελτιώσεις στις υποδομές είχαν προγραμματιστεί ανεξάρτητα από το συνολικό ποσό της ολυμπιακής υποψηφιότητας του Λος Άντζελες, η επέκταση της Μωβ Γραμμής του μετρό θα επιταχυνθεί για να εξυπηρετήσει του ΟΑ 2028, με αναμενόμενη ημερομηνία ολοκλήρωσής της το 2024. Η πρώτη φάση των έργων θα περιλαμβάνει την επέκταση της Μωβ Γραμμής από τον σταθμό Wilshire/Western στην νέο σταθμό Wilshire/Λεωφόρος La Cienega. Αυτή η φάση έργων θα ολοκληρωθεί το 2023. Στην δεύτερη φάση θα επεκταθεί η μωβ γραμμή μέχρι την Century City ; έργο που θα γίνει έως το 2025. Η τρίτη και τελευταία φάση θα περιλαμβάνει την επέκταση της γραμμής του μετρό μέχρι το Ιατρικό Κέντρο του Δυτικού Λος Άντζελες στο Westwood, με την ολοκλήρωση του έργου να τοποθετείται το 2026. Η τρίτη φάση θα περιλαμβάνει και έναν σταθμό που θα ενώνει την πανεπιστημιούπολη UCLA, το Ολυμπιακό Χωριό και το Pauley Pavilion με το κέντρο του Λος Άντζελες. Προς το παρόν, οι φάσεις ένα και δυο βρίσκονται στο στάδιο της κατασκευής κι η φάση τρία έλαβε την χρηματοδότηση τον Σεπτέμβριο 2018. Η κατασκευή της φάσης τρία ξεκίνησε στα τέλη 2019 και θα ολοκληρωθεί το 2026.

Η γραμμή του μετρό που θα συνδέει διάφορες περιοχές με το κέντρο του Λος Άντζελες ολοκληρώθηκε το 2021. Το έργο θα συνδέει την γραμμή Metro Gold με την γραμμή Metro Expo, που συνδέει ήδη το κέντρο της Σάντα Μόνικα με το Εκθεσιακό Πάρκο και το κέντρο του Λος Άντζελες. Αυτή η γραμμή θα επιτρέψει την άμεση εξυπηρέτηση της Σάντα Μόνικα με το ανατολικό Λος Άντζελες. Επιπλέον, θα συνδεθούν η Μπλε Γραμμή του μετρό με την Χρυσή Γραμμή του μετρό, που συνδέουν την περιοχή Long Beach με την κοιλάδα San Gabriel μέσω του κέντρου της πόλης.

Αυτές οι βελτιώσεις στις υποδομές χρηματοδοτούνται από το "Measure R" και από το "Measure M", φορολογικά μέτρα που εφαρμόζονται στην ευρύτερη περιοχή του Λος Άντζελες. Το Measure R επικυρώθηκε από τους ψηφοφόρους τον Νοέμβριο του 2008 και το Measure M επικυρώθηκε από τους ψηφοφόρους από τον Νοέμβριο του 2016.

### Προϋπολογισμός

Τον Απρίλιο 2019, το συνολικό κόστος των ΟΑ εκτιμόταν πως άγγιζε τα $6,88 δις και τα χρήματα προέρχονταν από τον ιδιωτικό τομέα. Η ομοσπονδιακή κυβέρνηση θα καλύψει το κόστος της ασφάλειας διεξαγωγής των Αγώνων. Μια συμφωνία υπογράφηκε μεταξύ της LAOOC και του Τμήματος Ασφαλείας τον Φεβρουάριο 2020. Η ομοσπονδιακή κυβέρνηση δεν θα αναμειχθεί στην χρηματοδότηση των ίδιων των Αγώνων, δεδομένου ότι θα καλύψει μόνο το κόστος για την ασφάλεια της διεξαγωγής τους.

Αθλήματα
--------

Σύμφωνα με τις τρέχουσες πολιτικές της ΔΟΕ, το πρόγραμμα των Θερινών Ολυμπιακών Αγώνων αποτελείται από 28 βασικά αθλήματα που επιμένουν μεταξύ των Αγώνων, ενώ άλλες τρεις έως έξι θέσεις μπορούν να καλυφθούν με την υποστήριξη της ΔΟΕ και της οργανωτικής επιτροπής προκειμένου να βελτιωθεί το τοπικό ενδιαφέρον, υπό την προϋπόθεση ότι ο συνολικός αριθμός συμμετεχόντων δεν υπερβαίνει τους 10.500 αθλητές. 

Στις 9 Δεκεμβρίου 2021, η ΔΟΕ δήλωσε ότι η πυγμαχία , το σύγχρονο πένταθλο και η άρση βαρών είχαν αφαιρεθεί από το αρχικό πρόγραμμα για τους Θερινούς Ολυμπιακούς Αγώνες του 2028 και θα συμπεριληφθούν μόνο εάν τα αντίστοιχα διοικητικά τους όργανα επιλύσουν ζητήματα που έθεσε η ΔΟΕ μέχρι το 2023. Ειδικότερα, η Διεθνής Ένωση Πυγμαχίας (IBA) αντιμετώπισε προβλήματα διακυβέρνησης σε εξέλιξη (που είχαν ως αποτέλεσμα η πυγμαχία στους Θερινούς Ολυμπιακούς Αγώνες του 2020 να εποπτεύεται από μια εξωτερική ομάδα εργασίας, ένα νέο ανταγωνιστικό κυβερνητικό όργανο γνωστό ως World Boxing που ιδρύθηκε τον Απρίλιο του 2023, και η IBA αφαιρέθηκε από το καθεστώς της από τη ΔΟΕ τον Ιούνιο του 2023), η Διεθνής Ομοσπονδία Άρσης Βαρών αντιμετώπισε προβλήματα με το ντόπινγκ και τη διακυβέρνηση (με αποτέλεσμα η άρση βαρών να θεωρείται «προσωρινή» για τους Θερινούς Ολυμπιακούς Αγώνες του 2024), ενώ η Ένωση Internationale de Pentathlon Moderne (UIPM) πρέπει επίσης να οριστικοποιήσει και να ζητήσει έγκριση για την προτεινόμενη αντικατάστασή τους άλματος επίδειξης στο σύγχρονο πένταθλο με αγώνες δρόμου με εμπόδια. 

Επιπλέον, το εκτελεστικό συμβούλιο της ΔΟΕ πρότεινε να προωθηθούν το σκέιτμπορντ, η αθλητική αναρρίχηση και το σέρφινγκ στο βασικό πρόγραμμα των Θερινών Ολυμπιακών Αγώνων του 2028. τα τρία αθλήματα έκαναν το ντεμπούτο τους με επιτυχία ως προαιρετικά αθλήματα στους Θερινούς Ολυμπιακούς Αγώνες του 2020 και αναμένεται να επιστρέψουν με την ίδια ιδιότητα το 2024

  


| Αθλήματα στους Θερινούς Ολυμπιακούς Αγώνες του 2028 |
| --- |
| 

|  |  |  |  |
| --- | --- | --- | --- |
| * Υγρός Στίβος
	+ Καλλιτεχνική κολύμβηση (2)
	+ Κατάδυσεις (8)
	+ Κολύμβηση (37)
	+ Υδατοσφαίριση (2)
* Τοξοβολία (5)
* Στίβος (48)
* Μπάτμιτον (5)
* Καλαθοσφαίριση
	+ Καλαθοσφαίριση (2)
	+ 3x3 Μπάσκετ (2)
 | * Κανό
	+ Slalom (6)
	+ Sprint (10)
* Ποδηλασία
	+ BMX freestyle (2)
	+ BMX racing (2)
	+ Mountain biking (2)
	+ Δρόμου (4)
	+ Σταδίου (12)
* Ιππασία
	+ Dressage (2)
	+ Eventing (2)
	+ Jumping (2)
 | * Ξιφασκία (12)
* Χόκεϊ επί χόρτου (2)
* Ποδόσφαιρο (2)
* Γκολφ (2)
* Γυμναστική
	+ Ενόργανη (14)
	+ Ρυθμική (2)
	+ Τραμπολίνο (2)
* Χειροσφαίριση (2)
* Τζούντο (15)
* Κωπηλασία (14)
* Ράγκμπι σέβενς (2)
 | * Ιστιοπλοΐα (10)
* Σκοποβολή (15)
* Σκέιτμπορντινγκ (4)
* Αθλητική Αναρρίχηση (4)
* Σέρφινγκ (2)
* Επιτραπέζια Αντισφαίριση (5)
* Ταεκβοντό (8)
* Αντισφαίριση (5)
* Τρίαθλο (3)
* Πετοσφαίριση
	+ Βόλεϊ (εσωτερικό) (2)
	+ Μπήτς Βόλεϊ (2)
* Πάλη
	+ Ελεύθερο (12)
	+ Ελληνορωμαϊκή (6)
 |

 |

Χώροι υποδοχής
--------------

Με την τρέχουσα πολιτική της ΔΟΕ, οι χώροι υποδοχής που φέρουν εταιρικά ονόματα δεν θα μπορούν να χρησιμοποιούν το εταιρικό τους όνομα κατά την διάρκεια των ΟΑ.

### Downtown Los Angeles Sports Park

Los Angeles Memorial Coliseum Olympic Cauldron
Night view of Staples Center
Banc of California Stadium
Το λεγόμενο Downtown Los Angeles πάρκο θα είναι τόπος συγκέντρωσης στο κέντρο του Λος Άντζελες. Ανάλογοι τόποι συγκέντρωσης θα είναι στο LA Live, στο πάρκο Exposition Park και στο Πανεπιστήμιο της Νότιας Καλιφόρνιας.

| Χώρος υποδοχής | Αθλήματα | Χωρητικότητα | Κατάσταση |
| --- | --- | --- | --- |
| Figueroa Street | Live site: "Olympic Way" – Street art, vendors and entertainment connecting USC and L.A. Live in Downtown Los Angeles | N/A | Υπάρχον |
| Los Angeles Memorial Coliseum | Στίβος (except some field events) | 78.467 |
| Τελετές έναρξης και λήξης |
| Banc of California Stadium | Ποδόσφαιρο (προημιτελικοί, ημιτελικοί, τρίτη θέση των γυναικών) | 22.000 |
| Στίβος (discus, javelin and hammer first rounds) | 20.000 |
|
| Dedeaux Field (USC) | Κολύμβηση, Καταδύσεις, Συγχρονισμένη κολύμβηση | 20.000 | Προσωρινή κατασκευή
σε υπάρχον χώρο |
| Galen Center (USC) | Μπαντμιντον | 10.300 | Υπάρχον |
| Καράτε |
|
| Los Angeles Convention Center | Μπάσκετ (προημιτελικοί γυναικών) | 8.000 |
| Boxing | 8.000 |
| Fencing | 7,000 |
| Taekwondo |
| Table tennis | 5.000 |
| BMX freestyle | 8.000 |
| Staples Center | Basketball (men's preliminaries, finals) | 18.000 |
| Microsoft Theater | Weightlifting | 7.000 |
| USC Village | Media Village | N/A |
| Grand Park | Marathon | 5.000 |
| Race walk |
| Road cycling |

### Valley Sports Park

The Valley Sports Park will be centered around the Sepulveda Dam in the San Fernando Valley. 

| Χώρος υποδοχής | Αθλήματα | Χωρητικότητα | Κατάσταση |
| --- | --- | --- | --- |
| Sepulveda Basin Park | Canoe slalom | 8.000 | Αναμενόμενη
κατασκευή |
| Equestrian | 15.000 | Προσωρινό |
| Shooting | 3.000 |

### South Bay Sports Park

Dignity Health Sports Park Center
The South Bay Sports Park will be located on the campus of California State University, Dominguez Hills in Carson, California.

| Χώρος υποδοχής | Αθλήματα | Χωρητικότητα | Κατάσταση |
| --- | --- | --- | --- |
| Dignity Health Sports Park - Main Stadium | Rugby | 30.000 | Υπάρχον |
| Modern pentathlon(excluding fencing) | 30.000 |
| Dignity Health Sports Park - Tennis Stadium | Tennis | 10.000 (Center Court) |
| Dignity Health Sports Park - Track and Field Facility | Field hockey | 15.000 (primary field)5,000 (secondary field) |
| VELO Sports Center | Track cycling | 6.000 |
| Modern pentathlon (fencing) | 6.000 |

### Long Beach Sports Park

Long Beach
The Long Beach Sports Park will be located in and around Downtown Long Beach in Long Beach, California. 

| Χώρος υποδοχής | Αθλήματα | Χωρητικότητα | Κατάσταση |
| --- | --- | --- | --- |
| Long Beach Waterfront | BMX racing | 6.000 | Προσωρινό |
| Water polo | 8.000 |
| Triathlon | 2.000 | Υπάρχον |
| Open water swimming | 2.000 |
| Long Beach Arena | Handball | 12.000 |
| Belmont Veterans Memorial Pier | Sailing | 6.000 |

### Westside

Various venues in the Westside of Los Angeles, CA.

Riviera Country Club
The Forum

| Χώρος υποδοχής | Αθλήματα | Χωρητικότητα | Κατάσταση |
| --- | --- | --- | --- |
| Santa Monica State Beach and Venice Beach | Beach volleyball | 12.000 | Προσωρινό |
| Skateboarding | 10.000 | Υπάρχον |
| Surfing | 8.000 |
| 3x3 basketball | – |
| Riviera Country Club | Golf | 30.000 |
| UCLA | Olympic Village &Olympic Village Training Center | N/A |
| Pauley Pavilion (UCLA) | Wrestling | 12.500 |
| Judo | 12.500 |
| SoFi Stadium | Opening/Closing ceremonies | 70.000 – 100.000 | Υπό κατασκευή |
| Football (men's quarterfinals, women's semifinals, men's final) | 70.000 – 100.000 |
| Archery | 8.000(stadium lake) |
| The Forum | Gymnastics | 17.000 | Υπάρχον |

### Southern California venues

UCLA student housing site of the Olympic Village

| Χώρος υποδοχής | Τοποθεσία | Αθλήματα | Χωρητικότητα | Κατάσταση |
| --- | --- | --- | --- | --- |
| Rose Bowl | Pasadena | Football (women's quarterfinals, men's semifinals, women's final, men's 3rd place) | 92.000 | Υπάρχον |
| Lake Perris | Riverside County | Canoe sprint | 12.000 |
| Rowing | 12.000 |
| Frank G. Bonelli Regional Park | San Dimas | Mountain biking | 3.000 | Προσωρινό |
| Dodger Stadium | Los Angeles | Baseball/Softball | 56.000 | Υπάρχον |
| Angel Stadium | Anaheim | 45.000 |
| Honda Center | Anaheim | Volleyball | 18.000 |
| Anaheim Convention Center(The Arena at the Anaheim) | Anaheim | 6.000 |
| KNBC Universal Studios Lot | Universal City | IBC/MPC | – |

### Χώροι υποδοχής του ποδοσφαίρου

Rose Bowl
Levi's Stadium (San Francisco Bay area)
According to the initial bid book for the Los Angeles 2024 Olympics, football venues are to be situated within Los Angeles and other parts of California, to be determined. According to the official website of the local organizing committee, eight venues are under consideration, all within California.

#### Χώροι υποδοχής στο Λος Άντζελες

* Rose Bowl, Pasadena (92.542 capacity) – 3 group matches, quarterfinals, semifinals and women's final
* SoFi Stadium, Inglewood (72.000) – 3 group matches, quarterfinals, semifinals and men's final
* Banc of California Stadium, Exposition Park (22.000) – 8 group matches

#### Χώροι υποδοχής στο Σαν Φρανσίσκο

* Levi's Stadium, Santa Clara (68.500) – 5 group matches, quarterfinals, and men's bronze medal match
* California Memorial Stadium, Berkeley (63.000) – 8 group matches
* Stanford Stadium, Stanford (50.000) – 5 group matches, quarterfinals and women's bronze medal match
* Earthquakes Stadium, San Jose (20.000) – 8 group matches

#### Χώροι υποδοχής στο Σαν Ντιέγκο

* New SDSU West Stadium, San Diego (32.000) – 8 group matches

Τηλεοπτική Μετάδοση
-------------------

Στις Ηνωμένες Πολιτείες, οι Ολυμπιακοί Αγώνες του 2028 θα μεταδοθούν από την NBC Universal, μετά την υπογραφή μακροπρόθεσμων συμφωνητικών με την ΔΟΕ μέχρι το 2032. Η Universal Studios Lot θα είναι ο χώρος από όπου θα μεταδοθούν οι ΟΑ σε όλο τον κόσμο. Επιπλέον, η NBC Universal και η οργανωτική επιτροπή Λος Άντζελες 2028 θα συντονίσουν τους χορηγούς των Ολυμπιακών Αγώνων.

* Βραζιλία ! Βραζιλία – Grupo Globo
* Ιαπωνία ! Ιαπωνία – Japan Consortium
* Βόρεια Κορέα ! Βόρεια Κορέα – JTBC
* Νότια Κορέα ! Νότια Κορέα – JTBC
* Ηνωμένες Πολιτείες ! Ηνωμένες Πολιτείες – NBCUniversal

Παραπομπές
----------

1. ↑  «Stage 1 Vision, Games Concept and Strategy» (PDF). Αρχειοθετήθηκε (PDF) από το πρωτότυπο στις Οκτωβρίου 12, 2016. Ανακτήθηκε στις Ιουλίου 1, 2017.
2. ↑  Johnson, Ted (Ιουνίου 22, 2016). «Universal to Build New Soundstage Complex, Expand Theme Park in 5-Year Plan (EXCLUSIVE)». Αρχειοθετήθηκε από το πρωτότυπο στις Αυγούστου 27, 2016.
3. ↑  «LA2024 Games Delivery, Experience and Venue Legacy» (PDF). Αρχειοθετήθηκε (PDF) από το πρωτότυπο στις Φεβρουαρίου 4, 2017.
4. ↑  «IOC reaches agreement for broadcast rights in Brazil with Grupo Globo through to 2032». *International Olympic Committee* (Olympic.org). 10 December 2015. Αρχειοθετήθηκε από το πρωτότυπο στις 13 December 2015.. Ανακτήθηκε στις 11 December 2015.
5. ↑  «IOC awards broadcast rights to the Japan Consortium through to 2032». *IOC* (Olympic.org). 14 November 2019.. Ανακτήθηκε στις 14 November 2019.
6. 1 2  «IOC awards 2026-2032 Olympic Games broadcast rights in Korea to JTBC». *International Olympic Committee* (Olympic.org). 4 June 2019.. Ανακτήθηκε στις 4 June 2019.

1. Abend, Lisa (October 3, 2014). "Why Nobody Wants to Host the 2022 Winter Olympics". *Time*
2. Butler, Nick. "Exclusive: IOC vow to "further adjust" candidature process after Budapest 2024 withdrawal". Inside the Games
3. "Meeting of the IOC Executive Board in Lausanne – Information for the media". Olympic.org. 19 May 2017
4. "Los Angeles Declares Candidature for Olympic Games 2028- IOC to Contribute USD 1.8Billion to the Local Organising Committee". IOC
5. Wharton, David. "Los Angeles makes deal to host 2028 Summer Olympics". *Los Angeles Times*
6. "Bach Says Paris and LA Mayors Are ‘Optimistic’ About Agreement After Initial Discussions - GamesBids.com". *gamesbids.com*
7. "Paris set to host 2024 Olympics, Los Angeles to be awarded 2028 Games by IOC". ABC News
8. "L.A. City Council endorses 2028 Olympics bid, accepting responsibility for any cost overruns". Los Angeles Times. August 2017
9. "Los Angeles gets official go-ahead to host 2028 Olympics". Chicago Tribune. September 2017
10. "L.A. officially awarded 2028 Olympic Games". Los Angeles Times. September 2017
11. "State taxpayers will back L.A. Olympics bid if it goes over budget". Los Angeles Times. October 2017
12. Nelson, Laura J. (September 9, 2015). "Eyeing L.A.'s Olympic bid, Metro seeks to accelerate two rail projects". *Los Angeles Times*
13. 
14. Devanney, Brenna (November 12, 2015). "Metro Proposes Budget Changes To Regional Connector". *Annenberg TV News*
15. "Regional Connector Transit Corridor (project website)". Metro (LACMTA). May 13, 2013. Retrieved 2013-07-11.
16. "LA County Election Results". *www.lavote.net*. Retrieved 2016-11-25.
17. Wharton, David (16 January 2017). "L.A. organizers propose linked, simultaneous Olympic ceremonies for Coliseum, Inglewood stadium". *Los Angeles Times*
18. Johnson, Ted (June 22, 2016). "Universal to Build New Soundstage Complex, Expand Theme Park in 5-Year Plan (EXCLUSIVE)"
19. "IOC awards Olympic Games broadcast rights to NBCUniversal through to 2032". International Olympic Committee. 7 May 2014
20. "IOC reaches agreement for broadcast rights in Brazil with Grupo Globo through to 2032". *International Olympic Committee*. Olympic.org

Εξωτερικοί σύνδεσμοι
--------------------

* LA 2028
* LA 2028 (IOC)

Αρχεία υποψηφιότητας
--------------------

* Stage 1: Vision, Games Concept and Strategy
* Stage 2: Governance, Legal and Venue Funding
	+ Budget released Dec. 2nd, 2016
* Stage 3: Games Delivery, Experience and Venue Legacy
	+ Sustainability Vision

|  |  |  |
| --- | --- | --- |
| ΠροκάτοχοςΠαρίσι | ***Θερινοί Ολυμπιακοί Αγώνες*Λος Άντζελες***34η Ολυμπιάδα* (2028) | ΔιάδοχοςΜπρίσμπεϊν |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ολυμπιακοί Αγώνες |
| --- |
|  |
| 
* ΔΟΕ
* Ολυμπιακός Χάρτης
* Διοργανώτριες πόλεις
* Αθλήματα
* Κωδικοί χωρών
* Σύμβολα
* Μασκότ
 |
|  |
| Θερινοί Ολυμπιακοί Αγώνες | 
* 1896 Αθήνα
* 1900 Παρίσι
* 1904 Σεντ Λουίς
* 1908 Λονδίνο
* 1912 Στοκχόλμη
* 1916 1
* 1920 Αμβέρσα
* 1924 Παρίσι
* 1928 Άμστερνταμ
* 1932 Λος Άντζελες
* 1936 Βερολίνο
* 1940 2
* 1944 2
* 1948 Λονδίνο
* 1952 Ελσίνκι
* 1956 Μελβούρνη
* 1960 Ρώμη
* 1964 Τόκιο
* 1968 Πόλη του Μεξικού
* 1972 Μόναχο
* 1976 Μόντρεαλ
* 1980 Μόσχα
* 1984 Λος Άντζελες
* 1988 Σεούλ
* 1992 Βαρκελώνη
* 1996 Ατλάντα
* 2000 Σίδνεϊ
* 2004 Αθήνα
* 2008 Πεκίνο
* 2012 Λονδίνο
* 2016 Ρίο Ντε Τζανέιρο
* 2020 Τόκιο 3
* *2024 Παρίσι*
* *2028 Λος Άντζελες*
* *2032 Μπρίσμπεϊν*

 | Ολυμπιακοί κύκλοι |
|  |
| Χειμερινοί Ολυμπιακοί Αγώνες | 
* 1924 Σαμονί
* 1928 Σαίντ Μόριτς
* 1932 Λέικ Πλάσιντ
* 1936 Γκάρμις-Παρτενκίρχεν
* 1940 2
* 1944 2
* 1948 Σαίντ Μόριτς
* 1952 Όσλο
* 1956 Κορτίνα Ντ' Αμπέτσο
* 1960 Κοιλάδα Σκουάου
* 1964 Ίνσμπρουκ
* 1968 Γκρενόμπλ
* 1972 Σαππόρο
* 1976 Ίνσμπρουκ
* 1980 Λέικ Πλάσιντ
* 1984 Σαράγεβο
* 1988 Κάλγκαρι
* 1992 Αλμπερβίλ
* 1994 Λίλεχαμερ
* 1998 Ναγκάνο
* 2002 Σολτ Λέικ Σίτι
* 2006 Τορίνο
* 2010 Βανκούβερ
* 2014 Σότσι
* 2018 Πιόνγκτσανγκ
* 2022 Πεκίνο
* *2026 Μιλάνο & Κορτίνα Ντ' Αμπέτσο*
 |
|  |
| Άλλοι | 
* Αρχαίοι Ολυμπιακοί Αγώνες
* Ολύμπια
* Μεσολυμπιάδα 1906
* Παραολυμπιακοί Αγώνες
* Ολυμπιακοί Αγώνες Νέων

 |
|  |
| 
1Οι Ολυμπιακοί Αγώνες του 1916 ματαιώθηκαν λόγω του Α΄ Παγκοσμίου Πολέμου. 2 Οι Θερινοί και οι Χειμερινοί Ολυμπιακοί Αγώνες του 1940 και του 1944 ματαιώθηκαν λόγω του Β΄ Παγκοσμίου Πολέμου. 3Οι Θερινοί Ολυμπιακοί Αγώνες του 2020 αναβλήθηκαν κατά ένα έτος από τη ΔΟΕ λόγω της πανδημίας COVID-19. |

 |